02005350505030008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 535 


5 Μαΐου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας της στατιστικής έρευ¬ 
νας σχετικής με την απασχόληση του πληθυσμού 
της χώρας (Έρευνα Εργατικού Δυναμικού), έτους 
2003 και της 3ά όσο πιοάυΐθ ενότητας για «τη δια βί¬ 
ου εκπαίδευση», έγκριση χρησιμοποίησης στατι¬ 
στικών οργάνων και καθορισμός της αμοιβής τους 1 
Έγκριση του Οργανισμού Εσωτερικής Υπηρεσίας του 
Οργανισμού Αθλητικών Κέντρων και Άθλησης Δή¬ 
μου Τρικκαίων». 2 


ΑΠΟΦΑΣΕΙ Σ 

Αριθ. 5568/Γ5-669 (1) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της στατιστικής έρευνας 
σχετικής με την απασχόληση του πληθυσμού της χώ¬ 
ρας (Έρευνα Εργατικού Δυναμικού), έτους 2003 και 
της αό Οοο πιοάυΐθ ενότητας για «τη δια βίου εκπαί¬ 
δευση», έγκριση χρησιμοποίησης στατιστικών οργά¬ 
νων και καθορισμός της αμοιβής τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α.Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ και 
226/2000 «οργανισμός της ΓΓ ΕΣΥΕ». 

β.Του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27του Ν. 2081/92 και του άρθρου 
1 του Ν. 2469/1997. 

γ.Τουάρθρουθ&ΙΟτουΝ. 2392/96 «πρόσβαση της Γε¬ 
νικής Γραμματείας Εθνικής Στατιστικής Υπηρεσίας της 
Ελλάδος (ΓΓ ΕΣΥΕ) σε διοικητικές πηγές και διοικητικά 
αρχεία, Επιτροπή Στατιστικού Απορρήτου, ρύθμιση θε¬ 
μάτων διενέργειας απογραφών και στατιστικών εργα¬ 
σιών, καθώς και θεμάτων της ΓΓ ΕΣΥΕ». 


δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την 1100383/1330/Α0006/31.10.01 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών». 

στ. Το Π.Δ. 81 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών». 

2. Τις διατάξεις του Ν. 2685/99 «Κάλυψη δαπανών μετα- 
κινουμένων υπαλλήλων εντός και εκτός Επικράτειας και 
άλλες διατάξεις» (ΦΕΚ35/Α799). 

3 Τον Κανονισμό (ΕΚ) αριθ. 577/98 του Συμβουλίου της 
9ης Μαρτίου 1998 (εφημερίδα των Ευρωπαϊκών Κοινοτή¬ 
των Ε77/14.3.1998) και τον Κανονισμό της Επιτροπής 
(εφημερίδα των Ευρωπαϊκών Κοινοτήτων 1313/2002 Ι_- 
192/20.7.2002). 

4. Τη συμφωνία χρηματοδότησης με αριθ. 
200233200013, ύψους 85.000 ΕΓΙΒΟ, η οποία έχει υπο¬ 
γράφει μεταξύ της ΓΓ ΕΣΥΕ και του Στατιστικού Γ ραφεί¬ 
ου των Ευρωπαϊκών Κοινοτήτων (Ε11ΡΙ03ΤΑΤ) και η οποία 
αφορά στη διενέργεια της 3ά άοο έρευνας για την «δια βί¬ 
ου εκπαίδευση». 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους επτακοσίων δέκα εννέα 
χιλιάδων επτακοσίων ευρώ (€ 719.700) για το οικονομικό 
έτος 2003, η οποία θα βαρύνειτον ειδ. φορέα 23-750 (ΚΑΕ 
0711, 0871 και 5354) του τακτικού προϋπολογισμού της 
ΓΓ ΕΣΥΕ. 

Αναλυτικά, κατά το έτος θα δαπανηθούνι 

-564.700. ΕΥΡΩ στον ΚΑΕ 0871 (γιαταερωτηματολόγια 
Α'&Β'τριμ. 2003) 

- 70.000 ΕΥΡΩ στον ΚΑΕ 0711 και 

- 85.000 ΕΥΡΩ στον ΚΑΕ 5354 

Η ανωτέρω δαπάνη των 85.000 ΕΥΡΩ στον ΚΑΕ 5354 θα 
καλυφθεί εξ ολοκλήρου από εμβάσματα της ΕΕ, τα οποία 
θα σταλούν στο λογαριασμό της ΓΓ ΕΣΥΕ στην Τράπεζα 
της Ελλάδος, σύμφωνα με την κοινή απόφαση των Υπουρ¬ 
γών Συντονισμού και Οικονομικών 9611/3860/3.4.80 με 
θέμα: «Εμφάνιση δοσοληψιών του Ελληνικού Δημοσίου 
μετά των Ευρωπαϊκών Κοινοτήτων» και, μέσω του Υπολό¬ 
γου Συμψηφισμού, θα εγγραφούν στον Προϋπολογισμό 
της ΓΓ ΕΣΥΕ (ειδ. φορέας 23-750 και ΚΑΕ 5354). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ο ανωτέρω λογαριασμός στην Τράπεζα της Ελλάδος 
διατηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000, αποφασίζουμε: 

1. α. Αναθέτουμε στο Τμήμα Έρευνας Εργατικού Δυ¬ 
ναμικού της Δ/νσης Στατιστικών Πληθυσμού & Αγοράς 
Εργασίας της ΓΓ ΕΣΥΕ κατά το έτος 2003, τη διενέρ¬ 
γεια της ειδικής δειγματοληπτικής έρευνας Απασχόλη¬ 
σης (Εργατικού Δυναμικού), περιλαμβάνοντας και την 
αά όσο ενότητα για την «δια βίου εκπαίδευση» σύμφω¬ 
να με τον κανονισμό (ΕΚ) αριθ. 577/98 του Συμβουλίου 
της 9ης Μαρτίου 1998 (Ι_77/14.3.1998) και τον Κανονι¬ 
σμό της Επιτροπής (ΕΚ) αριθ. 1313/2002 (Ι_- 
192/20.7.2002). 

β. Εγκρίνουμε και προκηρύσσουμε τη διεξαγωγή της 
ανωτέρω έρευνας από το Τμήμα Έρευνας Εργατικού Δυ¬ 
ναμικού της Δ/νσης Στατιστικών Πληθυσμού & Αγοράς 
Εργασίας της ΓΓ ΕΣΥΕ κατά τη διάρκεια του έτους 2003. 

2. Σκοπός της έρευνας, η οποία διενεργείται στα πλαί¬ 
σια των εναρμονισμένων και συγχρονισμένων κοινοτικών 
δειγματοληπτικών ερευνών εργατικού δυναμικού, είναι η 
συλλογή στατιστικών στοιχείων για την παρακολούθηση 
της εξέλιξης της οικονομικής και κοινωνικής συνοχής, η 
μελέτη των μεγεθών των σχετικών με την έκταση και τη 
διάρθρωση της απασχόλησης καιτης ανεργίας καθώς και 
τη μελέτη του είδους της κύριας εργασίας σε σχέση με τη 
διάρκεια του χρόνου εργασίας των εργαζομένων (μισθω¬ 
τών), έτσι ώστε να εξασφαλίζεται ο μέγιστος βαθμός συ- 
γκρισιμότητας μεταξύ των αντίστοιχων στοιχείων των 
κρατών-μελώντης Ευρωπαϊκής Ένωσης. 

3. Ερευνώμενη μονάδα είναιτο νοικοκυριό. Η έρευνα θα 
πραγματοποιηθεί σε δείγμα νοικοκυριών η επιλογή του 
οποίου έχει γίνει από τα πλαίσια των γενικών απογραφών 
πληθυσμού και κατοικιών. 

• Περίοδος αναφοράς των στοιχείων είναι, για μεν την 
απασχόληση ολόκληρο το έτος 2003 κατά εβδομάδα ανα¬ 
φοράς, αρχής γενομένης από τις 1.1.2003 και για πενήντα 
δύο (52) συνεχείς εβδομάδες κατανεμημένες εξίσου κα¬ 
τά δεκατρείς (13) εβδομάδες το τρίμηνο, για δε τα στοι¬ 
χεία της αά άοσ πιοάυΐθ ενότητας «η δια βίου εκπαίδευση» 
το δεύτερο τρίμηνο του έτους. 

• Η έρευνα θα καλύψειτο σύνολο της χώρας και τα απο¬ 
τελέσματα αυτής θα εξαχθούν κατά τρίμηνο σε γεωγρα¬ 
φικό επίπεδο ΥΠΑ (ΝυΤδ II). 

• Τα τελικά αποτελέσματα της έρευνας θα διαβιβα¬ 
στούν στο Στατιστικό Γραφείο της ΕΈ. (ΕΙΙΒ08ΤΑΤ) κα¬ 
τά τρίμηνο. 

4. Για τη διενέργεια και ολοκλήρωση της έρευνας, της 
επεξεργασίας των δεδομένων και αξιολόγησης των απο¬ 
τελεσμάτων αυτής κατά τρίμηνο, της μελέτης των ποιοτι¬ 
κών χαρακτηριστικών των ερωτηματολογίων για τη σύ¬ 
νταξη των σχετικών εκθέσεων ποιοτικής αναφοράς τα 
οποία θα σταλούν στη ΕυΐΌ5ΐ3ΐ όπως επίσης καιτης διε¬ 
ξαγωγής αά όσο θα χρησιμοποιηθούν: 

• Υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ. 
με δυνατότητα μετακίνησης εντός και εκτός έδρας και 
απασχόληση πέραν του κανονικού και του συνήθους υπε- 
ρωριακού ωραρίου των Δημοσίων Υπηρεσιών (Σάββατα 
και Κυριακές), όταν κριθεί απαραίτητο. 

• Μέχρι 600 ιδιώτες-συνεργάτες, οι οποίοι θα απασχο¬ 
ληθούν κατά το στάδιο της συλλογής των ερωτηματολο¬ 
γίων, εφόσον οι ανάγκες της έρευνας δεν καλυφθούν από 
τους υπαλλήλους της Γ.Γ.ΕΣΥΕ. 


• Μέχρι 20 συνεργάτες-διερμηνείςγιατη συμπλήρωση 
των ερωτηματολογίων στα νοικοκυριά, στα οποία υπάρ¬ 
χει πρόβλημα γλωσσικής επικοινωνίας. 

• Ο ορισμός των ανωτέρω οργάνων της έρευνας θα γί¬ 
νει με απόφαση του Γ ενικού Γ ραμματέα. 

5. Η αμοιβή των οργάνων της έρευνας καθορίζεται ως 

εξής: 

Α. 6 υπάλληλοι της ΕΣΥΕ μέχρι 1.200 ΕΥΡΩ ανά ανθρω¬ 
πομήνα, 

(συνολική δαπάνη 1200 ΕΥΡΩ χ 6 ανθρωπομήνες = 
7.200 ΕΥΡΩ) (ΚΑΕ 5354 ΕΙΔ ΦΟΡΕΑΣ 23-750) 

Β Ιδιώτες συνεργάτες: 

8,5 ΕΥΡΩ ανά πλήρως και σωστά συμπληρωμένο ερω¬ 
τηματολόγιο νοικοκυριού που ερευνάται για 1η φορά ή η 
συμπλήρωση γίνεται με κατ’ οίκον επίσκεψη. (65.000 ερω¬ 
τηματολόγια χ 8,5 ΕΥΡΩ = 552.500 ΕΥΡΩ). 

Γ. υπάλληλοι της ΕΣΥΕ και ιδιώτες συνεργάτες 6 ΕΥΡΩ 
για καθένα πλήρως και σωστά συμπληρωμένο ερωτημα¬ 
τολόγιο νοικοκυριού, της 3ά άοο έρευνας για τη «δια βίου 
εκπαίδευση» (συνολική δαπάνη 6 ΕΥΡΩ χ 15.000 = 90.000 
ΕΥΡΩ) (77.800 ΕΥΡΩ από το ΚΑΕ 5354 ΕΙΔ ΦΟΡΕΑΣ 23- 
750 και 12.200 από τον ΚΑΕ 0871 ΕΙΔ ΦΟΡΕΑΣ 23-750). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Δ. ΡΕΠΠΑΣ 

-♦- 

Αριθ. 4446 (2) 

Έγκριση του Οργανισμού Εσωτερικής Υπηρεσίας του 

Οργανισμού Αθλητικών Κέντρων και Άθλησης Δήμου 

Τρικκαίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Α. Τις διατάξεις: 

1. Του Ν. 2503/97 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

2. Του άρθρου 26Ατου Δ.Κ.Κ. (Π.Δ. 410/95) όπως προ¬ 
στέθηκε με τις διατάξεις του άρθρου 14του Ν.2880/2001 
(ΦΕΚ 9/τ.Α'/30.1.2001) «Πρόγραμμα Πολιτεία για τη με¬ 
ταρρύθμιση και τον εκσυγχρονισμό της Δημόσιας Διοίκη¬ 
σης και άλλες διατάξεις». 

3. Του άρθρου 203 του Δ.Κ.Κ. (Π.Δ. 410/95) 

4. Του άρθρου 12 του Ν.1188/1981 όπως αυτό αντικα- 
ταστάθηκε με τις όμοιες της παρ. 5 του άρθρου 8 του 
Ν.2307/1995. 

5. Του Ν.2190/1994 όπως ισχύει με τις τροποποιήσεις 
του. 

6. Του άρθρου 27 του Ν.2081/1991 με το οποίο προστέ¬ 
θηκε νέο άρθρο 29Α στο Ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

7. Τις διατάξεις του Ν. 2725/1999 (ΦΕΚ Α/121/1999) 
«Ερασιτεχνικός και Επαγγελματικός Αθλητισμός και άλ¬ 
λες διατάξεις». 

8. Των Π.Δ./των 50/2001 (ΦΕΚ 39/Α/15.3.2001), 
37Α/1987 (ΦΕΚ 11/Α71987) και 22/1990 (ΦΕΚ 7/Α71990) 
όπως ισχύουν. 

Β. Την 9736/11.7.2001 (ΦΕΚ 993/τ.β'/31.7.2001) συστα¬ 
τική πράξη του Ο.Α.Κ.Α.Δ. Τρικκαίων. 

Γ. Την 49/2001 απόφαση του Διοικητικού Συμβουλίου 
του Ο.Α.Κ.Α. του Δήμου Τρικκαίων με την οποία καταρτί¬ 
στηκε και ψηφίστηκε ο Οργανισμός Εσωτερικής Υπηρε¬ 
σίας αυτού. 

Δ. Την 336/2002 απόφαση του Δημοτικού Συμβουλίου 
Τρικκαίων με την οποία εκφράζεται η σύμφωνη γνώμη επί 
της ανωτέρω αποφάσεωςτου Διοικητικού Συμβουλίου. 

Ε. Την 20/2003 θετική γνωμοδότηση του Υπηρεσιακού 
Συμβουλίου Προσωπικού ΟΤΑ Ν. Τρικάλων. 

ΣΤ. Την 2106/10.5.2001 (ΦΕΚ597/τ. Β /21.5.2001) από¬ 
φαση του Γ ενικού Γ ραμματέα Περιφέρειας Θεσσαλίας 
για εξουσιοδότηση υπογραφής στο Δ/ντή της Υπηρεσίας 
μας με εντολή Γ.Γ.Π.Θ., αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Οργανισμού Αθλητικών Κέντρων και Άθλησης του Δήμου 
Τ ρικκαίων όπως αυτός καταρτίστηκε και ψηφίστηκε με τις 
ανωτέρω αναφερόμενες αποφάσεις ως κατωτέρω: 

Άρθρο Ιο 

ΑΝΤΙΚΕΙΜΕΝΟ ΟΡΓΑΝΙΣΜΟΥ 

Με τον παρόντα Ο.Ε.Υ. καθορίζονται η συγκρότηση, η 
διάρθρωση και οι αρμοδιότητες των υπηρεσιών του 
Ο.Α.Κ.Α. καθώς και η σύνθεση, ο αριθμός των θέσεων, τα 
προσόντα πρόσληψης του προσωπικού αυτού. 

Άρθρο 2ο 

ΣΧΕΣΕΙΣ ΠΡΟΣΩΠΙΚΟΥ ΜΕ ΤΟΝ Ο.Α.Κ.Α. 

Η στελέχωση του προσωπικού του Ο.Α.Κ.Α. γίνεται με 
μόνιμο υπαλληλικό προσωπικό και με προσωπικό που 
συνδέεται με τον Ο.Α.Κ.Α. με σχέση εργασίας ιδιωτικού 
δικαίου, ορισμένου ή αορίστου χρόνου ή ανάθεση έργου 
ή περιοδικής απασχόλησης σύμφωνα με τις εκάστοτε 
ισχύουσες διατάξεις και τις ανάγκες λειτουργίας του 
Ο.Α.Κ.Α. 

Άρθρο 3ο 

ΠΡΟΣΛΗΨΗ ΠΡΟΣΩΠΙΚΟΥ 

1. Την πλήρωση των κενών θέσεων προσωπικού που 
υπάγεται στον παρόντα Οργανισμό, αποφασίζει το Δ/κό 
Συμβούλιο και ανεξάρτητα αριθμού προσλαμβανομένων, 
διενεργείται με δημόσια προκήρυξη κάλυψης θέσης, 
όπου αναφέρονται συγκεκριμένα: η διαδικασία, τα κριτή¬ 
ρια πρόσληψης, η θέση και ο κλάδος, η σχέση εργασίας 
με τον Ο.Α.Κ.Α.,τα δικαιολογητικά πρόσληψης η προθε¬ 
σμία υποβολής των δικαιολογητικών και ο τόπος κατάθε¬ 
σής τους. 

2. Τα τυπικά προσόντα διορισμού καθορίζονται από τις 
ισχύουσες εκάστοτε διατάξεις. 

3. Το Δ.Σ. έχει την ευχέρεια, να απαιτεί και να καθορίζει 
για την πρόσληψη προσωπικού, πρόσθετα προσόντα ή να 
λαμβάνει υπόψη διάφορα κριτήρια καταλληλότητας που 
θεωρεί απαραίτητα για την καλλίτερη λειτουργία του 
Ο.Α.Κ.Α. 

4. Η πρόσληψη γίνεται με επιλογή ή με διαγωνισμό σύμ¬ 
φωνα με τις ισχύουσες διατάξεις. 

Άρθρο 4ο 

Σε περίπτωση ένταξης και άλλων δραστηριοτήτων του 
στον Ο.Α.Κ.Α. ή ανάκυψης προβλημάτων στην λειτουργία 
υπηρεσιών και αρμοδιοτήτων ή ανάγκης συμπλήρωσης 
και αλλαγής άρθρων, ο παρών Ο.Ε.Υ. τροποποιείται σύμ¬ 
φωνα με την ισχύουσα νομότυπη διαδικασία. 


1. Για ότι δεν έχει προβλεφθεί από τον παρόντα Ο.Ε.Υ. 
ισχύει η υπάρχουσα νομοθεσία και οι υπόλοιποι κανονι¬ 
σμοί του Ο.Ε.Υ. 

Άρθρο 5ο 

Τα όργανα διοίκησηςτου Ο.Α.Κ.Α. είναι: 

1. Ο Δήμαρχος ως Πρόεδρος του Δ.Σ. 

2. Το Δ/κό Συμβούλιο του Ο.Α.Κ.Α. 

3. Ο Αντιπρόεδρος του Δ.Σ. που αναπληρώνει τον Πρό¬ 
εδρο όταν απουσιάζει. 

Άρθρο 6ο 

ΣΥΓΚΡΟΤΗΣΗ ΤΩΝ ΥΠΗΡΕΣΙΩΝ 

ΣΕ ΕΠΙΠΕΔΟ ΔΙΕΥΘΥΝΣΗΣ ΓΥΜΝΑΣΤΗΡΙΩΝ 

Α. ΔΙΕΥΘΥΝΣΗ 

Β. ΔΙΟΙΚΗΤΙΚΗ ΚΑΙ ΟΙΚΟΝΟΜΙΚΗ ΥΠΗΡΕΣΙΑ 

Γ. ΥΠΗΡΕΣΙΑ ΣΥΝΤΗΡΗΣΗΣ ΚΑΙ ΚΑΤΑΣΚΕΥΗΣ 

ΑΘΛΗΤΙΚΩΝ ΕΓΚΑΤΑΣΤΑΣΕΩΝ 

Δ. ΥΠΗΡΕΣΙΑ ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ 
ΔΡΑΣΤΗΡΙΟΤΗΤΩΝ. 

Άρθρο 7ο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ Ο.Α.Κ.Α. 

Η διάρθρωση των υπηρεσιών του Οργανισμού Αθλητι¬ 
κών Κέντρων και Άθλησης έχει ως εξής: 

Α. ΔΙΕΥΘΥΝΣΗ 

1. Γ ραφείο Διευθυντή. 

2. Γραμματεία Δ/νσης, Δ.Σ. του Ο.Α.Κ.Α. 

3. Γ ραφείοτύπου και Δημοσίων Σχέσεων Προγραμματι¬ 
σμού εκδηλώσεων των υπηρεσιών του Ο.Α.Κ.Α. 

4. Γ ραφείο πρωτοκόλλου, διεκπεραίωσης αρχείου. 

5. Γ ραφείο Γενικών Καθηκόντων. 

Β. ΔΙΟΙΚΗΤΙΚΗ ΚΑΙ ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊσταμένου. 

2. Γ ραφείο λογιστηρίου και ταμείου. 

3. Γ ραφείο προσωπικού. 

4. Γραφείο Προμηθειών, Διαχείρισης και περιουσίας 
του Ο.Α.Κ.Α. 

Γ. ΥΠΗΡΕΣΙΑ ΣΥΝΤΗΡΗΣΗΣ ΚΑΙ ΚΑΤΑΣΚΕΥΗΣ ΑΘΛΗ¬ 
ΤΙΚΩΝ ΕΓΚΑΤΑΣΤΑΣΕΩΝ 

1. Γ ραφείο Προϊσταμένου 

2. Γ ραφείο συντήρησης, λειτουργίας και οργάνωσης 
Αθλητικών Κέντρων. 

Δ. ΥΠΗΡΕΣΙΑ ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ 
ΔΡΑΣΤΗΡΙΟΤΗΤΩΝ 

1. Γ ραφείο Προϊσταμένου 

2. Γ ραφείο υλοποίησης προγραμμάτων μαζικού αθλητι¬ 
σμού και Αθλητικών εκδηλώσεων. 

Άρθρο 8ο 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Ο.Α.Κ.Α. 

ΣΥΝΘΕΣΗ - ΑΡΙΘΜΟΣ ΘΕΣΕΩΝ - ΠΡΟΣΟΝΤΑ ΠΡΟΣΩ¬ 
ΠΙΚΟΥ 

1. Με βάση τη διάρθρωση των υπηρεσιών κατά τομέα 
και την κάλυψη των αναγκών του Ο.Α.Κ.Α. καθορίζεται το 
απαιτούμενο προσωπικό, του οποίου τα προσόντα και η 
διαδικασία πρόσληψης προσδιορίζουν σαφώς οι ισχύου- 
σες διατάξεις. 

2. Η κατανομή του προσωπικού στις διάφορες υπηρε¬ 
σίες, γίνεται με σύμφωνη γνώμη του Προέδρου του Δ.Σ. 
κατόπιν εισηγήσεωντου Διοικητικού Δ/ντή ανάλογα με τις 
εκάστοτε ανάγκες λειτουργίας του Ο.Α.Κ.Α. και με από¬ 
φαση του Δ.Σ. Σημειώνεται ότι η παρούσα διάρθρωση και 

σύνθεση αφορά μια προχωρημένη φάση λειτουργίας του 
Α.Ο.Κ.Α. 

3. Έχοντας σαν βάση τα παραπάνω οι θέσεις του προ¬ 
σωπικού του Ο.Α. Κ.Α. διαρθρώνονται κατά κλάδο και ειδι¬ 
κότητα ως εξής: 

• Οι θέσεις των κατηγοριών ΠΕ, ΤΕ, και ΔΕ κατατάσσο¬ 
νται στους βαθμούςΔ' (εισαγωγικός), Γ, Β' καιΑ'(καταλυ- 
τικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός) Δ', Γ, Β', (καταλυτικός). 

• Τα προσόντα διορισμού των θέσεων περιγράφονται 
στα Π.Δ/τα 50/2001,37α/87 και 22/90. 

• Οι θέσεις που προβλέπονται ανά κατηγορία είναι οι 
εξής: 

ΚΑΤΗΓΟΡΙΑ ΠΕ 


ΚΛΑΔΟΣ 

ΘΕΣΕΙΣ 

ΘΕΣΕΙΣ 


ΠΡ0ΒΛΕΠ0ΜΕΝΕΣ 

ΚΑΛΥΦΘΕΙΣΕΣ 

ΠΕ ΔΙΟΙΚΗΤΙΚΟΣ 

ΟΙΚΟΝΟΜΙΚΟΣ 

2 


ΠΕΚΑΘΗΓΗΤΩΝ 

ΦΥΣΙΚΗΣ ΑΓΩΓΗΣ 

4 


ΠΕ ΠΛΗΡΟΦΟΡΙΚΗΣ 

1 


ΣΥΝΟΛΑ 

7 

ΚΑΤΗΓΟΡΙΑ ΤΕ 


ΤΕΤΕΧΝΟΛΟΓΩΝ 

ΜΗΧΑΝΙΚΩΝ 

Η' ΗΛΕΚΤΡΟΛΟΓΩΝ 

2 


ΤΕΤΕΧΝΟΛΟΓΩΝ 

ΓΕΩΠΟΝΩΝ 

1 


ΣΥΝΟΛΑ 

3 

ΚΑΤΗΓΟΡΙΑ ΔΕ 


ΔΕ ΔΙΟΙΚΗΤΙΚΩΝ 

ΓΡΑΜΜΑΤΕΩΝ 

4 

1 

ΔΕ ΟΔΗΓΩΝ 

1 


ΔΕ ΤΕΧΝΙΤΩΝ 

Υδραυλικών 

1 


Ξυλουργού 

1 


Σιδηρουργού 

1 


Κηπουρών 

2 


Ελαιοχρωματιστών 

1 


Συντηρητού κτιρίων 

1 


ΔΕ ΤΕΧΝΙΚΟΣ 

Δομικών έργων 

1 

1 

Ηλεκτρολογικού 

Ηλεκτρολογίας 

2 

2 

Τεχνίτης Μηχανιμάτων 


1 

Χειριστής Μηχανιματων 

1 

ΣΥΝΟΛΑ 

15 

ΚΑΤΗΓΟΡΙΑ ΥΕ 

6 

ΥΕ Κλητήρων 

1 


Φυλάκων 

Νυχτοφυλάκων 

4 


Γ ενικών Καθηκόντων 

15 

9 

ΥΕ Προσωπικού 

Καθαριότητας 

6 

3 

ΣΥΝΟΛΑ 

26 

12 


Όλες οι Υπηρεσίες ήτοι: 

• Διοικητική - Οικονομική 

• Συντήρησης και Κατασκευής Αθλητικών Κέντρων 

• Αθλητικών και Πολιτιστικών Δραστηριοτήτων. 


θα στελεχώνονται και με έκτακτο (επί σύμβαση) προ¬ 
σωπικό επιστημονικό - εργατοϋπαλληλικό τα προσόντα 
του οποίου θα υπαγορεύονται από τις εκάστοτε λειτουρ¬ 
γικές ανάγκες και δραστηριότητες των υπηρεσιών του 
Ο.Α.Κ.Α. οι οποίες περιγράφονται στους επί μέρους κα¬ 
νονισμούς λειτουργίας που θα καταρτιστούν για την κάθε 
υπηρεσία. 

ΠΡΟΣΩΠΟΠΑΓΕΙΣ ΘΕΣΕΙΣ 

Προβλέπ.(.) θέσεις διαφόρων ει¬ 

δικοτήτων για την αντιμετώπιση εποχιακών, περιοδικών ή 
πρόσκαιρων αναγκών (άρθρο 18παρ. 12 Ν. 2503/97). 

Άρθρο 9ο 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Ή ΤΜΗΜΑΤΩΝ 

Α. Διεύθυνση 

• Διευθυντής από τους κλάδους:ΠΕ και ελλείψει αυτού 
ΤΕ. 

Β. Προϊστάμενος της Διοικητικής και Οικονομικής Υπη¬ 
ρεσίας προέρχεται από τους κλάδους: 

• ΠΕΔιοικητικού/Οικονομικού και ελλείψει αυτού 

• ΤΕΔιοικητικού/Λογιστικού και ελλείψει αυτού 

• ΔΕ Διοικητικών/Γ ραμματέων 

Γ. Προϊστάμενος Υπηρεσίας Συντήρησης και Κατα¬ 
σκευής των Αθλητικών Εγκαταστάσεων προέρχεται από 
τους κλάδους: 

• ΠΕ Μηχανικών και ελλείψει αυτού 

• ΤΕ Μηχανικών και ελλείψει αυτού 

• ΔΕ Τεχνικών 

Δ. Προϊστάμενος της Υπηρεσίας Αθλητικών και Πολιτι¬ 
στικών Δραστηριοτήτων προέρχεται από τους κλάδους: 

• ΠΕ Καθηγητών Φυσικής Αγωγής και ελλείψει αυτού 

• ΠΕΔιοικητικού/Οικονομικού και ελλείψει αυτού 

• ΤΕΔιοικητικού/Λογιστικού και ελλείψει αυτού 

• ΔΕ Διοικητικών/Γ ραμματέων 

Άρθρο 10ο 

ΑΡΜΟΔΙΟΤΗΤΕΣ ΥΠΗΡΕΣΙΩΝ ΤΟΥ Ο.Α.Κ.Α. 

Το αντικείμενο και οι αρμοδιότητες των υπηρεσιών και 
γραφείων του Οργανισμού. 

Α. ΔΙΕΥΘΥΝΣΗ 

1. Γ ραφείο Διευθυντή 

Ο Διευθυντής αποτελεί τον σύνδεσμο του Διοικητικού 
Συμβουλίου με όλες τις Υπηρεσίες του Οργανισμού. 

• Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

• Εισηγείται στο Διοικητικό Συμβούλιο για τη στελέχω- 
ση με προσωπικό του τμήματός του και για την απόδοση 
των προγραμμάτων Αθλητισμού. 

• Έχειτηνευθύνηγιατηνπιστήεφαρμογήτου Κανονισμού 
λειτουργίας του Δημοτικού ή Κοινοτικού χώρου άθλησης. 

• Έχει την ευθύνη για την ομαλή λειτουργία, τάξη και 
καθαριότητα του Δημοτικού ή Κοινοτικού χώρου Άθλη¬ 
σης σε θέματα συντήρησης - καθαριότητας. 

• Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφαση. 

• Μετά από συνεννόηση με τις αρμόδιες υπηρεσίες ει- 
σηγείται για τις ανάγκες προμήθειας. 

• Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

• Σε συνεννόηση με το Συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

• Εισηγείται στο Δ.Σ. για την παραχώρηση των εγκατα¬ 
στάσεων για την διεξαγωγή Αθλητικών και Πολιτιστικών 
εκδηλώσεων. 

• Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και κα¬ 
θαριότητας. 

• Φροντίζει και ελέγχει όλες τις Αθλητικές εγκαταστά¬ 
σεις που περιβάλλουν το Δημοτικό ή Κοινοτικό χώρο 
άθλησης. 

• Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

• Εισηγείται στο Δ/Σ όλα τα θέματα και μετέχει στις συ¬ 
νεδριάσεις χωρίς ψήφο. 

• Εισηγείται κάθε θέμα στο Δ.Σ. της αρμοδιότητάςτου, 
συμμετέχει στις συνεδριάσεις του Δ.Σ. με δικαίωμα λόγου. 

• Συμμετέχει στη σύνταξη του προϋπολογισμού του 
Ο.Α.Κ.Α. 

• Συγκεντρώνει και παρακολουθεί τους νόμους,τα δια¬ 
τάγματα τις διοικητικές αποφάσεις καθώς και τις πράξεις 
του Δ.Σ. και τις κοινοποιεί μέσο γραμματείας στις Υπηρη- 
σίες. 

Θα στελεχώνονται και με έκτακτο (επί σύμβαση)προ- 
σωπικό (επιστημονικό-εργατοϋπαλληλικό) τα προσό¬ 
ντα,η ειδικότητα και ο αριθμός του οποίου θα υπαγορεύ¬ 
ονται από τις εκάστοτε λειτουργικές ανάγκες και δραστη¬ 
ριότητες των Υπηρεσιών του Ο.Α.Κ.Α. οι οποίες 
περιγράφονται στους επί μέρους κανονισμούς λειτουρ¬ 
γίας που θα καταρτισθούν για την κάθε υπηρεσία. 

2. ΓραμματείαΔ.Σ. &Δ/νσηςτου Ο.Α.Κ.Α. 

• Επικουρεί το Δ/κό Διευθυντή στα καθημερινά προ¬ 
βλήματα που προκύπτουν από τη λειτουργία του Ο.Α.Κ.Α. 

• Έχει την ευθύνη της διατύπωσης και διακίνησης της 
αλληλογραφίας,της σύνταξης των εγγράφων που αφο¬ 
ρούν την κάθε Υπηρεσίας, βρίσκεται σε απόλυτη συνερ¬ 
γασία με όλες τις Υπηρεσίες κοινοποιεί τα έγγραφα που 
πρέπει. Έχει την ευθύνη της επίδοσης των προσκλήσεων 
των συνεδριάσεων στα μέλη του Δ.Σ. 

• Τηρεί τα πρακτικά των συνεδριάσεων του Δ.Σ. 

• Υποβάλλει αντίγραφο των λαμβανομένων αποφάσε¬ 
ων του Δ.Σ. χωρίς καθυστέρηση, σε κάθε δικαιούχο. 

• Έχει την ευθύνη της τήρησης των ονομαστικών κατα¬ 
λόγων και ευρετηρίων των συνεργατών του Ο.Α.Κ.Α. 

• Διεξάγει κάθε υπηρεσιακή υπόθεση που σχετίζεται με 
τη λειτουργία όλων των Υπηρεσιών του Ο.Α.Κ.Α. 

3. Γ ραφείο τύπου και Δημοσίων Σχέσεων - Προγραμμα¬ 
τισμού του Ο.Α.Κ.Α. 

• Προγραμματίζει και συντονίζει σε συνεργασία με το 
Δ. Σ. το Δ/ντή και τις δράστη ρ ιότητες όλων των Υπη ρεσιών 
του Ο.Α.Κ.Α. 

• Συντονίζει καταρτίζει και αναλαμβάνει την ευθύνη για 
την διοργάνωση, παρουσίαση και διαφήμιση των εκδηλώ¬ 
σεων και της εν γένει Αθλητικής οργάνωσης. 

• Διοργανώνει τελετές, δεξιώσεις, συσκέψεις αθλητι¬ 
κούς αγώνες συνέδρια με αθλητικούς φορείς της χώρας 
και του εξωτερικού. 

• Ενημερώνει το κοινό για τους σκοπούς του Ο.Α.Κ.Α. 
και την προβολή των δραστηριοτήτων και των αποτελε¬ 
σμάτων αυτών με κάθε μέσο. 


• Συντάσσει και εκδίδει ενημερωτικά φυλλάδια και αφί- 
σες, παρακολουθεί τον ημερήσιο και περιοδικό τύπο κα¬ 
θώς και κάθε μέσο επικοινωνίας. 

• Φροντίζει για την λήψη και εκτύπωση φωτογραφικού 
υλικού που αφοράτιςεκδηλώσειςτου Ο.Α.Κ.Α. και για την 
ενημέρωση του κοινού και τη διευκόλυνση των μέσων 
ενημέρωσης για την γενικότερη διάδοση. 

• Συνεργάζεται και έρχεται σε επαφή με τους δημόσι¬ 
ους ή ιδιωτικούς φορείς, αθλητικά σωματεία και γενικά με 
όλους τους φορείς της χώρας και του εξωτερικού για θέ¬ 
ματα σχετικά με τις δραστηριότητες του Ο.Α.Κ.Α. 

• Τηρεί βιβλίο πεπραγμένων για κάθε εκδήλωση χωρι¬ 
στά. 

• Τηρεί βιβλίο των επισήμων προσώπων, διαφόρων 
αθλητικών σωματείων με τις διευθύνσεις τους. 

• Ενημερώνει το Δ.Σ.του Ο ,Α. Κ.Α. σχετικά με τις γιορτές 
και τις αθλητικές εκδηλώσεις κ.λ.π. 

• Μεριμνά για την εκτύπωση και έγκαιρη αποστολή 
προσκλήσεων, στα ανάλογα πρόσωπα για τις αθλητικές 
εκδηλώσεις και για κάθε εκδήλωση. 

• Μεριμνά για την προμήθεια και προσφορά αναμνη¬ 
στικών αντικειμένων (όπως κύπελλα μετάλλια) προς αυ¬ 
τούς που συμμετέχουν στις αθλητικές εκδηλώσεις. 

Δ. Γραφείο Πρωτοκόλλου- Διεκπεραίωσης - Αρχείου 
κομπιούτερ 

• Παραλαμβάνει τα εισερχόμενα έγγραφα και βάση του 
χαρακτηρισμού αυτών από τον Δ/ντή τα καταχωρεί στα 
βιβλία,διανομής και τα παραδίδει προς τις αρμόδιες υπη¬ 
ρεσίες των τομέων και εκτός αυτών. 

• Τηρείτο γενικό αρχείο και διεκπεραιώνειτην αλληλο¬ 
γραφία ενώ υποβάλλει προτάσεις για εκκαθάριση των 
κρινόμενων αχρήστων. 

• Μεριμνά και επικυρώνει την έκδοση διαφόρων αντι¬ 
γράφων. 

• Δακτυλογραφεί βάση γραπτού σχεδίου ή καθ’ υπα¬ 
γόρευση τα έγγραφα των τομέων του Ο.Α.Κ.Α. φροντίζο¬ 
ντας για την ακρίβεια, το αλάθητο την καλή εμφάνιση και 
την ταχεία κατάρτιση των εγγράφων. 

Ε. Γ ραφείο Γ ενικών Καθηκόντων (Κλητήρας) 

Στο γραφείο αυτό ανατίθεται: 

• Η μεταφοράτης αλληλογραφίας που διαβιβάζεται μέ¬ 
σο του ταχυδρομείου καθώς και τα έγγραφα ή έντυπα 
που διαβιβάζονται από υπηρεσία σε υπηρεσία. 

• Η επίδοση υπηρεσιακών εγγράφων ανακοινώσεων 
και προσκλήσεων. 

• Προσφέρει, ανάλογα με τα προγράμματα και τις εκ¬ 
δηλώσεις, κατόπιν εντολή του Δ/ντή, βοηθητικές και ερ- 
γατοτεχνικές εργασίες σ’ όλεςτις υπηρεσίεςτου Ο.Α.Κ.Α. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊσταμένου 

Ο Προϊστάμενος 

• Χειρίζεται τα θέματα που έχουν σχέση με τους εργα¬ 
ζόμενους στο Διοικητικό ή Κοινοτικό χώρο άθλησης. 

• Τηρεί ενημερωμένους μ’ όλα τα απαραίτητα στοιχεία 
στους Υπηρεσιακούς Ατομικούς Φακέλους των εργαζο¬ 
μένων στο Δημοτικό ή Κοινοτικό χώρο άθλησης. 

• Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό ή Κοινοτικό χώρο άθλη¬ 
σης. 

• Καθορίζει το εβδομαδιαίο πρόγραμμα εργασίας 
του προσωπικού που εργάζεται με βάρδιες σε συνερ¬ 
γασία με τους Προϊσταμένους των άλλων τμημάτων ή 
Γ ραφείων. 

• Ευθύνεται για την έγκαιρη και σωστή εφαρμογή της 
εργατικής νομοθεσίας σ'ότι αφορά τους εργαζομένους 
στο Διοικητικό ή Κοινοτικό χώρο άθλησης εισηγούμενος 
ανάλογα στο Διοικητικό Συμβούλιο. 

• Εγκρίνει τις άδειες των εργαζομένων του Νομικού 
Προσώπου. 

• Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο. 

• Φροντίζει για την έγκαιρη και σωστή σύνταξη,ανα¬ 
μόρφωση του ετήσιου προϋπολογισμού σύμφωνα με τις 
διατάξεις που ισχύουν για τα Νομικά Πρόσωπα Δημοσίου 
Δικαίου των ΟΤΑ καθώς και την έγκαιρη σύνταξη και υπο¬ 
βολή του ετήσιου προϋπολογισμού. 

• Παρακολουθεί την κίνηση Εσόδων - Εξόδων του Δη¬ 
μοτικού και Κοινοτικού χώρου άθλησης κατά τομέα δρα¬ 
στηριότητα ς και ενημερώνει έγκαιρα τις ενδιαφερόμενες 
υπηρεσίες και το Διοικητικό Συμβούλιο. 

• Προσδιορίζει τις τακτικές ανάγκες του Δημοτικού ή 
Κοινοτικού χώρου άθλησης σε ετήσια βάση και προβαίνει 
στην προμήθεια. 

• Διενεργεί διαγωνισμό για μισθώσεις, εκμισθώσεις, 
προμήθεια που αφορούν το Δημοτικό ή Κοινοτικό χώρο 
άθλησης σύμφωνα με τις διατάξεις που ισχύουν για τα 
Ν.Π.Δ.Δ. των ΟΤΑ. 

• Φροντίζει για τη σύνταξη, προώθηση και έγκριση δια¬ 
φόρων ενταλμάτων. 

• Φροντίζει για την είσπραξη διαφόρων πόρων του Δη¬ 
μοτικού και Κοινοτικού χώρου άθλησης. 

• Φροντίζει για τη μισθοδοσία και λοιπές παροχές 
στους εργαζομένους. 

• Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρ/μου Ι.Κ.Α 
,κ.λ.π. σύμφωνα με τις ισχύουσες διατάξεις τωνΟ.Τ.Α. 

• Παραλαμβάνει και φυλάσσει το υλικό που προσδιορί¬ 
ζεται για το Δημοτικό ή Κοινοτικό χώρο άθλησης. 

• Φροντίζει για τη διαμονή του υλικού σύμφωνα με τον 
προορισμό τους. 

• Προβαίνει σε καταστροφή και εκποίηση του άχρη¬ 
στου υλικού. 

• Τηρεί τα απαιτούμενα βιβλία κ.λ.π. σύμφωνα με τις 
διατάξεις περί Ν.Π.Δ.Δ. των ΟΤΑ. 

• Συνεργάζεται με τα άλλα Γραφεία για θέματα συναρ- 
μοδιότητας. 

• Φροντίζει για τον εξοπλισμό με τα απαραίτητα και κα¬ 
τάλληλα μέσα του Δημοτικού και Κοινοτικού χώρου 
άθλησης για την άμεση παροχή υγειονομικής περίθαλ¬ 
ψης στους ευρισκόμενους στους χώρους του Δημοτικού 
και Κοινοτικού χώρου άθλησης. 

• Έχει την δυνατότητα να εξουσιοδοτήσει εγγράφως 
κάποιον υπάλληλο του Γ ραφείου του για τη διεκπεραίω¬ 
ση οποιοδήποτε εργασίας. 

2. Γραφείο λογιστηρίου και ταμείου 

Λογιστήριο 

• Επιμελείται την εκκαθάριση και έκδοση εντολών πλη¬ 
ρωμής κάθε δαπάνης του Οργανισμού μετά τον έλεγχο 
της νομιμότητας στο όνομα των δικαιούχων. 

• Καταχωρεί κάθε λογιστική εγγραφή στα προβλεπό- 
μενα από το Κ.Φ.Σ. βιβλία του Οργανισμού. 

• Συντάσσει κατόπιν συνεργασίας με τις άλλες υπηρε¬ 
σίες τον προϋπολογισμό Εσόδων Εξόδων και παρακο¬ 
λουθεί την πορεία της εκτέλεσής του. 

• Υποβάλλει σχέδιο ισολογισμού κάθε χρήσης και απο¬ 
λογισμού Εσόδων - Εξόδων και όλων των απαιτούμενων 
εκθέσεων στο Δ.Σ. 


• Συντάσσει τις μισθοδοτικές καταστάσεις και φροντί¬ 
ζει για την εκκαθάριση μισθών, ημερομισθίων, επιδομά¬ 
των και προσαυξήσεων του προσωπικού σύμφωνα με τα 
παραστατικά στοιχεία. 

• Τηρεί αρχείο όλων των παραστατικών εγγράφων και 
δαπανών. 

• Υπογράφει όλα τα χρηματικά εντάλματα πληρωμής 
δαπανών. 

Το Ταμείο 

• Ενεργεί όλες τις εισπράξεις και πληρωμές που βασί¬ 
ζονται σε παραστατικά τα οποία εκδίδονται από το λογι¬ 
στήριο. 

• Φροντίζει για την απόδοση των κρατήσεων που γίνο¬ 
νται υπέρ τρίτων μέσα στις νόμιμες προθεσμίες. 

• Τηρεί αναλυτικό ημερολόγιο ταμείου. 

• Παρακολουθεί τους λογαριασμούς των τραπεζών. 

3. Γ ραφείο Προσωπικού 

• Τηρείτο μητρώο υπαλλήλων του Ο.Α.Κ.Α. με οποια¬ 
δήποτε σχέση εργασίας. 

• Παρέχει κάθε απόρρητο στοιχείο για τη σύνταξη των 
μισθοδοτικών καταστάσεων και επιμελείται της εφαρμο¬ 
γής του πειθαρχικού δικαίου. 

• Τηρεί ατομικούς φακέλους του προσωπικού του 
Ο.Α.ΚΑ. 

• Τηρεί και ενημερώνειτονπίνακατου προσωπικού κα¬ 
τά υπηρεσία και γραφεία του Ο.Α.Κ.Α. 

• Μελετά και εισηγείται πάσης φύσεως ζητήματα που 
αφορούν το υπαλληλικό προσωπικό του Ο.Α.Κ.Α. 

• Παρακολουθεί την τήρηση του ωραρίου εργασίας. 

• Συντάσσει το πρόγραμμα εκπαίδευσης του προσωπι¬ 
κού. 

• Μεριμνά για την ενημέρωση των ασφαλιστικών βι¬ 
βλιαρίων. 

4. Γραφείο Προμηθειών, Διαχείρισης και περιουσίας 
του Ο.Α.Κ.Α. 

• Επιμελείται την καταγραφή των περιουσιακών στοι¬ 
χείων του Ο.Α.Κ.Α. και φροντίζει για την ακεραιότητα και 
διατήρηση αυτών. 

• Εισηγείται για την ενοικίαση ή οποιαδήποτε άλλη εκ¬ 
μετάλλευση των ακινήτων και την αναπροσαρμογή μι¬ 
σθωμάτων. 

Γ. ΥΠΗΡΕΣΙΑ ΣΥΝΤΗΡΗΣΗΣ ΚΑΙ ΚΑΤΑΣΚΕΥΗΣ 
ΑΘΛΗΤΙΚΩΝ ΕΓΚΑΤΑΣΤΑΣΕΩΝ. 

1. Γ ραφείο Προϊσταμένου 

Προϊστάμενος 

• Εισηγείται στο Διοικητικό Συμβούλιο για την εκτέλεση 
συντήρησης ή κατασκευής και υπολογίζει τις δαπάνες. 

• Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

• Επιβλέπει τις εργασίες μαζί με των υπεύθυνο του Διοι¬ 
κητικού Συμβουλίου. 

• Ευθύνεται για την φύλαξη, συντήρηση, επισκευή του 
υλικού και μέσων εξοπλισμού του Δημοτικού ή Κοινοτικού 
χώρου Άθλησης. 

• Τηρεί ενημερωτικά μητρώα για όλες τις εγκαταστά¬ 
σεις και το υλικό. 

• Προσδιορίζειτα απαιτούμενα αποθέματα σε υλικά και 
ανταλλακτικά και εισηγείται σχετικά για την προμήθειά 
τους σε ετήσια βάση. 

• Φροντίζει για τον προσδιορισμό των αναγκών στο 
προσωπικό του τμήματός του και εισηγείται σχετικά στο 
Διοικητικό Συμβούλιο. 

• Φροντίζει για την αναζήτηση των απαιτούμενων στα¬ 
τιστικών στοιχείων για ό,τι αφορά την συντήρηση των 
εγκαταστάσεων και του υλικού. 

• Συνεργάζεται με το άλλο τμήμα ή Γραφείο για θέμα¬ 
τα συναρμοδιότητας. 

• Φροντίζει και έχει την ευθύνη για τη συντήρηση όλων 
των εγκαταστάσεων ενός Δημοτικού χώρου Άθλησης και 
συγκεκριμένα: 

• Των κτιριακών εγκαταστάσεων 

• Των ηλεκτρολογικών και θερμοϋδραυλικών εγκατα¬ 
στάσεων 

• Των υπαίθριων εγκαταστάσεων 

• Των αναβατήρων χιονοδρομικών κέντρων 

• Των ξυλουργικών εγκαταστάσεων 

• Της πισίνας 

• Των χλοοταπήτων 

• Των κήπων-παρτεριών 

• Κλάδεμα,κόψιμο χόρτων, λίπανσης, ράνπσμα, σκάψιμο. 

• Την ευθύνη της χάραξης των γραμμών σε οποιοδή- 
ποτε αγωνιστικό χώρο έχει το εν λόγο τμήμα. 

• Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, τότε την εργασία αυτή την κάνει το εν λόγο 
τμήμα. 

• Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για το συγκεκριμένο 
αγώνα ποδοσφαίρου, τότε το φρεσκάρισμα γίνεται από 
τον υπάλληλο κλάδο ΥΕ φύλακας - Γεν. Καθηκόντων Ερ¬ 
γάτη, που έχει υπηρεσία στο γήπεδο αυτό. 

• Φροντίζει για τη συντήρηση και τον καθαρισμό της πι¬ 
σίνας σε καθημερινή βάση, παρακολούθηση της καταλ¬ 
ληλότητας του νερού (ΡΗ και χλωρίου) και αποστολή 
δείγματος νερού για μικροβιολογικό έλεγχο σύμφωνα με 
τον Κανονισμό Λειτουργίας του Νομικού Προσώπου Δη¬ 
μοσίου Δικαίου του Δημοτικού και Κοινοτικού χώρου 
Άθλησης. 

• Όταν γίνεται η ετήσια συντήρηση του κολυμβητηρίου 
αυτό θα παραμείνει κλειστό κατά τη διάρκεια των εργα¬ 
σιών. 

• Σε συνεννόηση με το συντηρητή χλοοτάπητα καθορί¬ 
ζει τις προπονήσεις των ποδοσφαιρικών Σωματείων. 

Κάθε εργασία, τροποποίηση, αλλαγή επέκταση μηχα¬ 
νολογικού, ηλεκτρικού, υδραυλικής εγκατάστασης του 
σχεδίου του Δημοτικού χώρου άθλησης γίνεται σύμφωνα 
με τις διατάξεις του Π.Δ. 410/95 (Δ.Κ.Κ.). 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των μηχανολογικών εγκαταστάσε¬ 
ων από αρμόδιο μηχανικό της Τεχνικής Υπηρεσίας του 
Δήμου και ελλείψει αυτής από την αρμόδια υπηρεσία της 
περιφέρειας. 

Όπου λειτουργούν καυστήρες, λέβητες όοίΙΙθΓ υποχρε¬ 
ωτικά θα γίνει συντήρηση τουλάχιστον δυο φορές το χρό¬ 
νο: α) είτε από υπάλληλο αντίστοιχης ειδικότητας, β) είτε 
από ειδικό ιδιωτικό συνεργείο συντήρησης και θα διακό¬ 
πτεται η λειτουργία του κολυμβητηρίου ή του γυμναστη¬ 
ρίου μετά από εισήγηση του αρμοδίου υπαλλήλου. 

2. Γραφείο συντήρησης λειτουργίας και Οργάνωσης 
Αθλητικών Κέντρων 


Ευθύνεται για τη συντήρηση επέκταση και οργάνωση 
των αθλητικών κέντρων. 

Φροντίζει για τον προγραμματισμό και υλοποίηση των 
τεχνικών εργασιών του Ο.Α.Κ.Α. και τον προγραμματισμό 
των προμηθειών. 

Δ. ΥΠΗΡΕΣΙΑ ΑΘΛΗΤΙΚΩΝ 
ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

1. Γ ραφείο Αθλητικών Δραστηριοτήτων και πολιτιστι¬ 
κών Εκδηλώσεων 

Προϊστάμενος 

• Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άθλησης. 

• Διοργάνωση αθλητικών και πολιτιστικών εκδηλώσεων 
και συμμετοχή σε εκδηλώσεις μαζικού αθλητισμού. 

• Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 

• Εισήγηση προς το Δ.Σ. για τη δημιουργία νέων αθλη¬ 
τικών κέντρων με την πρόβλεψη του απαιτούμενου αθλη¬ 
τικού τεχνικού εξοπλισμού, καθώς και την καλύτερη αξιο¬ 
ποίηση των υπαρχόντων αθλητικών χώρων. 

• Συντονισμός παρακολούθησης και έλεγχος της 
εφαρμογής των καθημερινών προγραμμάτων γύμνασης 
και λοιπών αθλητικών εκδηλώσεων. 

• Συνεργασία με τα αθλητικά σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

• Οργάνωση αθλητικών προγραμμάτων στους μαθητές 
των σχολείων σε συνεργασία με τους καθηγητές φυσικής 
αγωγής των σχολείων. 

• Προγραμματισμός και οργάνωση αθλητικών και πολι¬ 
τιστικών εκδηλώσεων σχετικών με τα προγράμματα που 
υλοποιεί το Νομικό Πρόσωπο, με σκοπό τη διάδοση και 
την ανάπτυξη του αθλητικού. 

• Μέριμνα για την καλή λειτουργία των αιθουσών γυ¬ 
μναστικής και των χώρων άθλησης 

• Ευθύνη για την καλή λειτουργία και απόδοση της υλι- 
κοτεχνικής υποδομής των αιθουσών, καθώς επίσης και ο 
εντοπισμός τυχόν ελλείψεων και βλαβών του εξοπλισμού 
τους γενικότερα. 

• Φροντίδα για την εφαρμογή κανονισμών διεξαγωγής 
των διαφόρων αθλημάτων της αρμοδιότητάς τους. 

• Μέριμνα για την αποφυγή ατυχημάτων κατά την ώρα 
της άθλησης των αθλουμένων στα τμήματά τους. 

• Παροχή πρώτων βοηθειών, περίθαλψης, αντιμετώπι¬ 
ση εκτάκτων περιστατικών(κακώσεων, τραυματισμών 
κ.λ.π.) όλων των αθλούμενων εντός των χώρων άθλησης. 
Τήρηση ατομικών καρτελώντων αθλουμένων και σημείω¬ 
ση των επιδόσεων τους. 

• Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεωντου Α.Κ. (διοργάνωση 
συνέντευξης τύπου, προετοιμασία και επιμέλεια αρθρο- 
γραφίας, συνεργασίας με Μ.Μ.Ε. κ.α.). 

• Ενημέρωση του κοινού πάνω στην αποστολή και στις 
εκδηλώσεις του Νομικού Προσώπου και προβολή τους με 
κάθε πρόσφορο μέσο. 

• Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα αφίσες κ.λπ.). 

• Τήρηση ατομικών καρτελών των αθλουμένων και ση¬ 
μείωση των επιδόσεων τους. 

2. Γραφείο Υλοποίησης Προγραμμάτων Μαζικού Αθλη¬ 
τισμού και αθλητικών, πολιτιστικών δραστηριοτήτων. 

• Είναι υπεύθυνο για την υλοποίηση των προγραμμά¬ 
των σε συνεργασία με τη Γ ενική Γ ραμματεία Αθλητισμού. 

• Είναι υπεύθυνο για τη σωστή υγιεινή και ψυχαγωγική 
άθληση των αθλουμένων στα τμήματα ποδοσφαίρου, 
Μπάσκετ, Βόλεϊ κ.λπ. 

• Εισηγείται μέτρα και προγράμματα που συμβάλλουν 
στη καλλιέργεια του αθλητικού πνεύματος καιτηνευγενή 
άμιλλα. 

• Μεριμνά και εισηγείται στο Δ.Σ. τα μέτρα για την 
άθληση προβληματικών ατόμων. 

• Μεριμνά και συνεργάζεται με το Δ/ντή για την οργά¬ 
νωση και διεξαγωγή αγώνων και μαζικών εκδηλώσεων. 

Άρθρο 11ο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη 420.000,00 ευρώ σε 
βάρος του προϋπολογισμού του οικονομικού έτους 2003 
ο οποίος ενισχύεται από τους ΚΑΠ ύψους περίπου εφό¬ 


σον προσληφθούν όλοι και για τα οικονομικά έτη το ύψος 
της δαπάνης δεν μπορεί να προσδιοριστεί. 

Άρθρο 12ο 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γι’ αυτό. 

Άρθρο 13ο 

Μέχρι την πλήρη στελέχωσητου Ο.Α.Κ.Α. το Διοικητικό 
Συμβούλιο με αποφάσεις του θα καθορίζει τα καθήκοντα 
και τις αρμοδιότητες των απασχολουμένων στον Οργανι¬ 
σμό, ανάλογα με τις υπηρεσιακές ανάγκες, για την εύ¬ 
ρυθμη και αποτελεσματική λειτουργία του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 18 Απριλίου 2003 
Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




